
Z A P I S N I K
36. sjednice Vijeća Mjesnog odbora Novi Retkovec,

održane 23. travnja 2024.

u objektu mjesne samouprave Novi Retkovec, Aleja javora 23,

s početkom u 18,00 sati

NAZOČNI ČLANOVI VIJEĆA:

Ivana Ljubić, Asmirka Belošević, Marija Klarić, Danica Plečko, Dražen Rakitničan, Antonio Ljubić, Zrinka Lovrić i Igor Vukmirović. 
NENAZOČNI ČLANOVI VIJEĆA: 

Bruno Krehula.
OSTALI NAZOČNI:
Marijan Župan, stručni savjetnik za rad tijela mjesne samouprave.

Predsjedava Ivana Ljubić, predsjednica Vijeća.

Zapisnik vodi: Marijan Župan.


Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 36. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 35. sjednice Vijeća, održane 22. ožujka 2024., bez izmjena.
Na prijedlog predsjednice Vijeće jednoglasno utvrđuje

D N E V N I   R E D
1. 
Zahtjev za premještanje spremnika za otpad u Ulici breza kod k.br. 20a – donošenje zaključka;

2. Pitanja, prijedlozi i obavijesti.
Ad 1. Zahtjev za premještanje spremnika za otpad u Ulici breza kod k.br. 20a.

Članovi Vijeća primili su pisani materijal uz poziv.


U raspravi sudjeluju: Ivana Ljubić, Asmirka Belošević, Marija Klarić, Danica Plečko, Dražen Rakitničan, Antonio Ljubić, Zrinka Lovrić i Igor Vukmirović. 

Vijeće jednoglasno donosi

          Z A K LJ U Č A K

o davanju mišljenja o zahtjevu za premještanje

spremnika za otpad u Ulici breza kod k.br. 20a
1. Temeljem zahtjeva građana i uvida u stvarno stanje na terenu te s obzirom na prostorno-tehničke mogućnosti traži se pomicanje spremnika za otpad, koji se nalaze u Ulici breza preko puta k.br. 20a, unutar iste šire lokacije, na način da budu dislocirani na prostor istočno od trafostanice (priložena karta s oznakom lokacije). 

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
O B R A Z L O Ž E NJ E

   Vijeće Mjesnog odbora Novi Retkovec stoji na stanovištu da su predmetni spremnici za otpad jedini kojima raspolažu stanovnici okolnog područja i njihovo uklanjanje iz tog razloga nije provedivo. Problem stvaraju vlasnici nepropisno parkiranih osobnih automobila koji samovoljno parkiraju svoja motorna vozila na gradskoj površini te tako onemogućavaju postavu kontejnera na odgovarajuće i prikladnije mjesto na ovoj lokaciji. Evidentirano je da je u nekoliko navrata komunalni redar izdao kazne za nepropisno parkiranje, a također je Vijeće Mjesnog odbora zaključilo da je te automobile potrebno maknuti da se prostor oslobodi za komunalne potrebe. Nužno je, dakle, navedene nepropisno parkirane automobile izmjestiti te zatim predmetne spremnike za otpad pomaknuti na prostor istočno od trafostanice (priložena karta s oznakom lokacije). Budući da u ovom dijelu Mjesnog odbora druge prikladne lokacije nema i da se ovdje nalaze jedini spremnici za otpad koji su građanima na raspolaganju – drugo rješenje ne postoji.
Ad 2. Pitanja, prijedlozi i obavijesti. 
- predsjednica komentira radove na prostoru u Dubrava 226 (zamjenski objekt mjesne samouprave) i obavještava da je gotov nacrt uređenja ovoga prostora te da će radovi biti dovršeni do kraja godine.

- M.Klarić: traži izlazak komunalnog redara na ugao Aleje ruža i Ulice hrastova kako bi se izdao nalog za obrezivanje grmlja koje je toliko izraslo s gradskog zemljišta da zakrčuje pločnik i ugrožava promet pješaka i automobila.

D.Rakitničan: traži uvrštenje zavoja Ulice sljezova i Aleje dudova u plan košnje.

I.Vukmirović: traži od Zagrebačkih cesta popravak ceste uz izdignutu plohu u Aleji javora s južne strane. 

     Budući da više nije bilo javljanja za riječ predsjednica zaključuje sjednicu.

Izvješće o glasanju na 36. sjednici VMO Novi Retkovec dana 23. travnja 2024.

	*  ZA=  +

										
	    PROTIV=  —

										
	    SUZDRŽAN=  0

										
	    NIJE PRISUTAN= prekrižiti ime

								

	Dovršeno u 19,15 sati.

KLASA: 024-08/24-003/843
URBROJ: 251-13-11-4/002-24-7
Zagreb, 23. travnja 2024.

Zapisnik sastavio:

Marijan Župan

PREDSJEDNICA VIJEĆA

                                                                                            Mjesnog odbora Novi Retkovec

            Ivana Ljubić
	


